***ДО***

***КМЕТА***

***НА ОБЩИНА ПОПОВО***

***Д-Р ЛЮДМИЛ ВЕСЕЛИНОВ***

***НАСОКИ ,ЗАДАЧИ И РАЗВИТИЕ НА ЧИТАЛИЩНАТА ДЕЙНОСТ ЗА 2020 ГОДИНА НА НЧ „ВЪЗРАЖДАНЕ 1924 „КВ.НЕВСКИ ГРАД ПОПОВО***

ПЛАН ЗА РАЗВИТИЕ НА ЧИТАЛИЩНАТА ДЕЙНОСТ ЗА 2020 ГОДИНА

ВЪВЕДЕНИЕ: Настоящият план за развитие на читалищната дейност в НЧ „Възраждане 1924”кв.Невски град Попово се създава в изпълнение на чл. 26а, ал. 2 от Закона на народните читалища.

Изготвянето на плана за 2020г., цели обединяване на усилията за развитие и утвърждаване на читалището, като важна обществена институция, реализираща културната идентичност на квартала, както и да се засили обществената ú роля като традиционен културен и образователен център.

Съгласно ЗНЧ сме регистрирани в Регистъра на народните читалища към Министерство на културата.

Основните направления и приоритети в дейността на читалището произтичат от ЗНЧ, общинската културна политика*,* осъществявана на основата на съществуващата нормативна уредба и чрез изпълнението на културния календар.

2. Основни цели на читалищата са:

1. Развитие и утвърждаване на духовните и културни ценности на гражданското общество;
2. Институционално укрепване на читалищата като местни общностни центрове с културно-просветни, информационни, социални и граждански функции;
3. Подпомагане на традиционните читалищни дейности и търсене на нови съвременни форми за тяхното развитие и предаване;
4. Участие при поддържането на традиционните форми на културата и фолклора и при осигуряване на трансмисията им към следващите поколения;
5. Активизиране ролята на читалищата в процеси, подпомагащи местното развитие и изграждане на демократичното местно самоуправление;
6. Повишаване ролята на читалищата при социалната и културна интеграция на различни общности, в т.ч. групи в риск, в неравностойно положение, етнически общности и др.;
7. Превръщане на читалищата в общодостъпни центрове за библиотечно и информационно осигуряване на населението, чрез ускореното навлизане в дейността им на съвременните комуникационни и информационни технологии;
8. Разширяване възможностите на читалищата за предоставяне на услуги, свързани с осигуряване на продължаващо образование, личностна реализация и ново ниво на компетентност на гражданите. Народните читалища трябва да бъдат модерни институции на бъдещето със съвременните културни и социални дейности, като същевременно те трябва да останат неделимо свързани с основните читалищни принципи за съхраняване и развитие на националните традиции и обичаи!

**ДЕЙНОСТИ:**

БИБЛИОТЕЧНА ДЕЙНОСТ

Като неразделна част от читалището, библиотеката активно участва в организирането на културния живот в квартала ,общината, областта, региони и в национален мащаб. Дейността на библиотеката през 2020 г. ще включва:

* Актуализиране на библиотечния фонд на читалищната библиотека, чрез закупуване на нова литература, абонамент, дарения, кандидатстване с проект пред МК и други организации;
* Организиране на индивидуална и културно-масова дейност с различни целеви групи: (деца, ученици, възрастни); обособяване на тематични кътове по повод празници и годишнини; предоставяне на онлайн информация и представяне на презентации, посветени на значими събития и личности;
* Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата;

ХУДОЖЕСТВЕНО-ТВОРЧЕСКА ДЕЙНОСТ:

* Повишаване на качеството на предлагания от читалището художествен продукт по повод различни чествания;
* Активно участие на художествено–творческите форми в културните прояви в общината
* Пресъздаване на обичаи и празници от Културния календар;
* Участие в общински, регионални, национални и други конкурси и фестивали на състава към читалище Марина балет;

КРАЕВЕДСКА ДЕЙНОСТ:

* Активизиране на дейности, свързани с развитие на краеведската и издирвателската дейност в читалището /описване на музикалния и танцов фолклор, обичаи, предания, събиране на предмети от традиционния бит, снимки и други подобни, значими за населеното място/;
* Организирани мероприятия съвместно с ИМ Попово за припознаване и изучаване на културно-историческото наследство на родният край,съвместни срещи с автори с Профилирана гимназия “Христо Ботев” град Попово

СОЦИАЛНА ДЕЙНОСТ:

* Реализиране на инициативи и включване в проекти със социална насоченост с цел социална и културна интеграция на различни социални общности, включително такива в риск, неравностойно положение, етнически групи и др.;
* Организиране на инициативи за оказване на помощ на възрастни хора и деца в неравностойно положение.

**КУЛТУРЕН КАЛЕНДАР ПО МЕСЕЦИ:**

ЯНУАРИ

1.Седянка по случай „ Бабин ден

2.Компютърни и интернет услуги.

3.Проучване свързано с необходимостта от доставяне на библиотечни единици по домовете на възрастни хора.

ФЕВРУАРИ

1.Витрина, постери посветени на гибелта на Васил Левски,традиционното поднасяне на венец пред паметника на Васил Левски!

2.Работа в библиотеката.

3.Компютърни и интернет услуги.

4.Клуб „ Приятел на книгата” – изработване на мартеници.

МАРТ

1.Честита баба Марта – изложба с мартеници.

2. Веселие на самодейците по случай деня на самодееца.

3. Посрещане на Първа пролет. „ Да закичим майките си с цвете

4.Табло по случай националният празник на Република България 3 март

АПРИЛ

1.Ден на хумора и шегата.

2.2 април - Международен ден на детската книга

3.Компютърни и интернет услуги.

МАЙ

1.24 май празничен концерт

2.Компютърни и интернет услуги

ЮНИ

1.Ден на детето – витрина и организиране на детско парти.

2.Ден на Ботев .

3.Работа в библиотеката с доброволци.

4.Компютърни и интернет услуги.

ЮЛИ

1. Библиотека на открито.

2. Библиотека – под брезите

3. Библиотечни дейности

4. Хигиенизиране на сградата с участие на доброволците към читалището

АВГУСТ

1.Компютърни и интернет услуги.

2.Участие на самодейния състав на фестивал във България.

3.Хигиенизиране на сградата с участие на доброволците към читалището.

СЕПТЕМВРИ

1.Конкурс за най – голям четец.

2.Ден на независимостта на България.

3.Компютърни и интернет услуги.

4.Изложба - Златна есен.

5.Мероприятия в библиотеката.

ОКТОМВРИ

1.Определяне на самодейните колективи.

2.Мероприятия в библиотеката.

3.Компютърни и интернет услуги

НОЕМВРИ

1.Откриване на творческия сезон.

2.Ден на християнското семейство .

3.Подготовка на самодейните колективи за коледен концерт.

4.Изработване на коледна украса с децата от клуба „ Приятел на книгата ”

5.Компютърни и интернет услуги.

ДЕКЕМВРИ

1.Посрещане с децата от квартала на дядо Коледа

2.Компютърни и интернет услуги.

*Планът е приет на заседание на читалищното настоятелство номер 9 и утвърден на общо събрание на 28.10 2019 година!*

29.10.2019 година Председател:………………………

*Гр.Попово /В.Стоименов*